**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 50**

 Днес **14.09.2018г**. /петък/ от 10.00 часа в заседателната зала на Община Никопол се проведе **петдесетото** заседание на Общински Съвет – Никопол.

 На заседанието присъстват: общинските съветници, Кмета на Община Никопол – д-р Валерий Желязков.

Заседанието се председателства от Красимир Халов – Председател на ОбС – Никопол, протоколчик – Христина Миланова- главен специалист в ОбС – Никопол.

 Красимир Халов: Уважаеми общински съветници, уважаеми г-н Желязков, на основание чл.23, ал.4, т.1 от ЗМСМА, откривам днешното **петдесето**  заседание на Общински съвет – Никопол.

 Благодаря, че се отзовахте за да проведем днешното заседание.

Имаме кворум, от 17 общински съветника в залата присъстват 14, Общинския съветник Иван Павлов отсъства по уважителни причини с подадено уведомление за това - вх.№224/13.09.2018г., отсъстват без уведомление Ахмед Мехмедов Ахмедов и Кирил Кирилов.

Колеги, свиках това заседание, извън графика утвърден от ОбС, поради спешната нужда за взимане на решение по един много важен въпрос, ремонта на пропадналия мост над река Съзлийка в центъра на града, непосредствено пред сградата на общината. Необходимо е до началото на зимния сезон да се възстанови и укрепи моста. Кмета на общината ме увери, че е необходимо взимането на това решение за да започнат дейностите по възстановяване на моста.

Пред Вас е докладната записка, която е разгледана на заседание на П.К. по БФОСФИДИП, днес 14.09.2018г. от 8.00 часа, има прието положително становище по нея.

Имате ли предложения, допълнения и съображения по така предложеният дневен ред? Виждам, че нямате, предлагам да гласуваме така предложения проект за дневен ред, да стане дневен ред на днешното заседание, моя гласувайте.

ГЛАСУВАЛИ – 14 СЪВЕТНИКА

„ЗА“ – 14 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СЪВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

**1.**Докладна записка **относно:** Утвърждаване на допълнителни разходи по бюджета на Община Никопол с източник централен бюджет, за финансиране на обект: „*Аварийно възстановяване на мост на ул.“Ал.Стамболийски“ над река Съзлийка, находящ се в централна градска чест в гр.Никопол.*

 Вносител: Кмет на общината

**2.**Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

 В.Желязков- Кмет на общината: /*прави подробни разяснения по докладната записка и необходимостта да се вземе спешно това решение*/.

 За ремонта на моста имаме изграден проект, по него са работили специалисти и фирма, която се занимава с тези дейности. Проектантът донесе готовия проект заедно с КСС при нас на 10.09.2018г.. За този проект и неговото осъществяване имаме подкрепата, както на министри, така и на народни представители.

Тази сутрин на заседанието на П.К. се разгледа докладната записка и запознах общинските съветници с КСС- то на проекта.

За да се изгради нещо много по стабилно в проекта е предвидено да се направи с пет готови конструкции, които да се монтират и да се укрепи цялото пространство. Би следвало това да се случи тази година, за да се избегнат високите води през пролетта и евентуалното наводнение от р.Дунав, което ще направи почти невъзможно да се работи на обекта. Сега ще трябва веднага да представим решението в Министерски съвет, за да се задвижат нещата. С пари от нашия бюджет няма да се справим, за това правим това, което правят всички, пари от централния бюджет.

 Димитър Георгиев- п-л на П.К.: Колеги, П.К. по „Бюджет, финанси, общинска собственост и фирми, инвестиционна политика и икономически дейности“ ***на заседание проведено на 14.09.2018г. от 8.00 часа, разгледа докладната записка относно :*** Утвърждаване на допълнителни разходи по бюджета на Община Никопол с източник централен бюджет, за финансиране на обект: „*Аварийно възстановяване на мост на ул.“Ал.Стамболийски“ над река Съзлийка, находящ се в централна градска чест в гр.Никопол*, ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение от Кмета на общината.

 Емил Бебенов- общински съветник: /*задава доуточнителен въпрос на кмета на общината относно проекта за моста и проекта за централна градска част/.*

 В.Желязков: */Отговаря на Бебенов с подробности*./

 М.Георгиева: Ще попречи ли времето, тъй като сега сме есен идва и зима, на изграждането на новия мост?

 В.Желязков: Не, времето няма да попречи на дейностите по изграждането на новия мост. Панелите ще се поставят само за два дни, но има други дейности, които ще отнесат повече време до окончателното завършване.

 Кр.Гатев- общински съветник:Това е голям проект и дано нещата да са прозрачни и да се случат. Подкрепям решението.

 Кр.Халов: Колеги, гласуваме проекта за решение */чете проекта за решение/.*

 На основание чл. 21, ал. 1, т. 6 и т. 12 от Закона за местното самоуправление и местната администрация и чл. 82-84 от Закона за публичните финанси, Общински съвет-Никопол прие следното

**Р Е Ш Е Н И Е**

**№374/14.09.2018г.**

**1.**Утвърждава допълнителни разходи в размер на **945 924,89 лева** по бюджета на Община Никопол с източник централен бюджет, за финансиране на обект: ***„Аварийно възстановяване на мост на ул. „Ал.Стамболийски” над река Съзлийка, находящ се в централна градска част в гр.Никопол”***, с година начало-край: 2018-2019 г.

**2.**Средствата за обекта по т. 1 са с източник: допълнителни средства за капиталови разходи от централния бюджет.

**3.**Възлага и делегира права на Кмета на Община Никопол да кандидатства пред компетентните органи, като отправи мотивирано искане за отпускане на средствата от централния бюджет, да договори финансирането и извърши всички необходими правни и фактически действия, за изпълнение на настоящото решение.

ГЛАСУВАЛИ – 14 СЪВЕТНИКА

„ЗА“ – 14 СЪВЕТНИКА /Османов, Юсеинов, Георгиев, Бебенов,Усув, Гатев, Халов, Стоилов, Георгиева, Сакаджиев, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Отношение взеха:

 М.Сакаджиев: На улица „Л.Дочев“ до чешмата, не е окосено и се изхвърлят боклуци, станало е сметище, да се изчисти и окоси.

По ул.“Г.Криднер“ и „Л.Дочев“, не е окосено и почистено, не е възможно да се върви нормално по тези улици, много боклуци.

 В.Желязков: *Отговаря на М.Сакаджиев*.

 М.Сакаджиев: За ул.“Витоша“ казах още на миналата сесия, има проблем, хората питат кога ще се поправи, ще стане ли преди зимата?

 В.Желязков: *Отговаря на Сакаджиев*.

 М.Георгиева: Тъй като утре ще чистим България питам, има ли служител от Общинска администрация който да съставя актове на гражданите при нарушения по Наредба №1, по точно, замърсяването и изхвърлянето на боклуци по улиците и къде ли не? Колко акта има направени на такива граждани?

 В.Желязков: *Отговаря на М.Георгиева.*

 Кр.Халов: Уважаеми колеги, поради изчерпване на дневния ред, закривам петдесетото заседание на Общински съвет – Никопол. Заседанието приключи своята работа в 11.10 часа.

**ПРЕДСЕДАТЕЛ ОбС:**

 **/ Красимир Халов/**

**ЗАМ.ПРЕДСЕДАТЕЛ ОбС:**

 **/Светослав Ангелов/**

**ЗАМ.ПРЕДСЕДАТЕЛ ОбС:**

 **/Мария Георгиева/**

**ПРОТОКОЛЧИК:**

 **/Христина Миланова/**